Manius Tullius Longus
Manius Tullius Longus (natus saeculo 6 a.C.n., mortuus saeculo 5 a.C.n.) senator Romanus consularis fuit. Genere patricio natus ab historicis antiquis traditur : nonne ei idem nomen erat atque regi Servio Tullio? At Tullii posteriores omnes plebei fuere.

De consulatu et morte
Anno 500 a.C.n. Manius Tullius consul fuit cum  Servio Sulpicio Camerino Cornuto. De quo anno Titus Livius nihil amplius scribebat quam 'nihil dignum memoria actum'. Dionysius Halicarnassus autem, collector Graecus veterum annalium Romanorum,  haec rettulit : delata Sulpicio consuli Romae remanenti coniuratione civili de  regno Tarquinii Superbi 
restituendo, Tullius, qui tum Fidenas cum exercitu obsidebat, a collega monitus Romam delectos milites duxit quibus auxilio esset ad coniuratos opprimendos. Paucis diebus post eorum necem  in pompa Ludorum Romanorum curru decidit atque tertio die mortuus est. Reliquo anno Sulpicius unicus consul fuit.

Notae 

Nati saeculo 6 a.C.n.
Senatores
Gens Tullia
Mortui saeculo 5 a.C.n.